શું તમને ઈન્ડિયન આઈડલની પહેલી સિઝન યાદ છે? જ્યારે આ સિંગિંગ રિયાલિટી શોની પહેલી સિઝન 2004માં ઓન એર થઈ હતી ત્યારે ખૂબ જ ફેમસ થઈ હતી. તે સમયમાં રિયાલિટી શોઝ અને ટેલેન્ટ શોઝ આજના પ્રમાણમાં નહોતાં. જ્યારે આ શોની ફિનાલે હતી ત્યારે લોકો ટીવીની સામે ચોંટી ગયાં હતાં. અભિજીત સાવંત, રાહુલ વૈદ્ય અને અમિત સાના આ શોથી રાતોરાત ફેમસ થઈ ગયાં હતાં. સમય પસાર થતો ગયો અને હવે આ શોની દસમી સિઝન આવી રહી છે.